Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 838/11/8810	Spišská Nová Ves, 12.7.2013
EEČ : 2-68-225-2013

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 24.1.2012, spisová značka 1 Pv 838/11/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Spišská Nová Ves zo dňa 24.1.2012, spisová značka 1 Pv 838/11/8810, bola určená všetkým obvineným skúšobná doba v trvaní 12 mesiacov.
Odôvodnenie:
XXXXX prokuratúry v Spišskej Novej Vsi uznesením sp. zn. 1Pv 838/11 zo dňa 24.01.2012 podľa § 216 ods. 1 písm. a/, b/, c/ Tr. poriadku podmienečne zastavila trestné stíhanie vedené proti obvineným XXXXX a XXXXX pre prečin ublíženia na zdraví v spolupáchateľstve podľa § 20 ku § 156 ods. 1 Tr. zákona a iné na skutkovom základe, že dňa 30. januára 2011, v čase okolo 01.00 h, v Spišskej Novej Vsi, na Šafárikovom námestí č. 4, v bare „Biliard Tago“, po predchádzajúcej spoločnej dohode, fyzicky napadli XXXXX takým spôsobom, že ho XXXXX strhol na zem, kde ho následne udieral päsťami do oblasti tváre i celého tela a XXXXX ho taktiež udieral päsťami do oblasti tváre, čím mu spôsobili otras mozgu I. stupňa, zlomeninu nosa, pomliaždenie hrudníka a drieku ťažkého stupňa s dobou liečenia a práceneschopnosti v trvaní 2-3 týždňov podľa znaleckého posudku.  

Podľa § 216 ods. 2 Tr. poriadku obvineným bola určená skušobná doba v trvaní dvanástich (12) mesiacov a podľa § 216 ods. 3 Tr. poriadku bola uložená povinnosť spoločne a nerozdielne uhradiť poškodenému XXXXX v priebehu skúšobnej doby spôsobenú  škodu vo výške 800,- € a poškodenej VZP, a. s. škodu vo výške 503,54,- €. 

Uznesenie o podmienečnom zastavení trestného stíhania obvinených XXXXX a XXXXX nadobudlo právoplatnosť dňa 14.02.2012 a skúšobná doba uplynula dňa 14.02.2013.

Zo správ z Obvodného oddelenia PZ v Spišskej Novej Vsi, z Obvodného úradu v Spišskej Novej Vsi, ako aj z odpisu z registra trestov bolo zistené, že obvinení XXXXX a XXXXX sa v skúšobnej dobe od 14.02.2012 do 14.02.2013 nedopustili žiadnej trestnej činnosti, ani inej protispoločenskej činnosti. Súčasne bolo zistené u poškodeného XXXXX i v VZP, a. s., že obvinení v priebehu skúšobnej doby podmienečného zastavenia trestného stíhania uhradili spôsobenú škodu v plnom rozsahu, tak ako sa zaviazali písomnými dohodami s poškodenými.

Podľa § 217 ods.1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na to, že obvinení splnili podmienky pre rozhodnutie v zmysle § 217 ods. 1 Tr. poriadku, bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka